Aktawal,d awalen i itezzin ɣef yiwet n tikti neɣ yiwen n usentel ( mmalen-d yiwet n tikti ),d tagruma n wawalen i nezmer ad ten-nessemres ticki ara d-nawi awal ɣef kra n tɣawsa neɣ n temsalt. Dɣa deg kra n temseɛraq n wamud-nneɣ, xas akken llant tririyin yemgaraden i yiwet n temseɛreqt, nezmer ad d-naf assaɣ i tent-yezdin, imi ttekkint ɣer yiwen n uktawal. Ad d-nefk amedya n kra n temseɛraq.